
Minä olen Peikko Palleroinen. Sain ulkomuotoni kahdesta kivestä, jotka liimattiin yhteen. Hiukset muotoutuivat erivärisistä langoista ja silmät, nenä sekä suu kankaanpalasista, huivi kaulaani oranssista nauhasta ja siinä minä sitten olin, näin minä peikkolapsi synnyin. Erityisen tyytyväinen olen isoihin korviini, joilla kuulen pienetkin luonnon äänet sekä nahkaiseen häntääni, joka tasapainottaa kulkemistani, vaikka sitä ei aina huomaisikaan. Peikko Palleroinennimi on Oliverin, lapsenlapsen keksimä.


Lähdin seikkailemaan metsään, etsimään kavereita, kun olin yksinäinen ja surullinen.


Pitkä tarina siitä tulikin, metsässä oli paljon monenlaisia ystäviä, se antoi myös monenlaisia oivalluksia ja ravintoa.


Tämä tarina alkoi muotoutumaan Aune-mummun ja pojanpojan Oliverin yhteisissä lukuhetkissä, kivien ja kuvien maalaamisen kautta ja monenlaisten leikkien innoittaman mielikuvituksen tuotteena.

